Винарско
Винàрско е село в Югоизточна България, община Камено, област Бургас.

География
Село Винарско се намира на около 25 km запад-северозападно от центъра на областния град Бургас, около 9 km запад-северозападно от общинския център град Камено и около 12 km юг-югозападно от град Айтос. Разположено е в Бургаската низина, между две разклонения на ляв приток на Чукарска река (Чакърлийска река, Чакърлийка), в началото на разклоненията. Надморската височина в центъра на селото е около 162 m, в северния му край нараства до около 175 m, а в южния намалява до около 130 m.

На около километър южно от Винарско минава автомагистрала „Тракия“, с която селото няма непосредствена пътна връзка. Северозападно от Винарско минава третокласният републикански път III-539, водещ на юг през селата Трояново, Русокастро и Дюлево към град Средец, а на север през село Караново към Айтос. Включващият се в него северно от Винарско третокласен републикански път III-5392, който минава на юг през селото като негова главна улица, води през село Кръстина до град Камено.

Землището на село Винарско граничи със землищата на: село Караново на север; село Малка поляна на североизток; град Българово на изток; село Кръстина на изток; село Трояново на югозапад; село Вратица на запад.

В землището на село Винарско има 9 микроязовира.

История 

След Руско-турската война 1877 – 1878 г., по Берлинския договор 1878 г. селото остава в Източна Румелия; присъединено е към България след Съединението през 1885 г.

Селото със заварено при Съединението име Буюклий, под което фигурира и при преброяването през 1926 г., при преброяването през 1934 г. е посочено като „Винарско (Буюклии)“.

Население
Населението на село Винарско наброява 1036 души при преброяването към 1934 г. и 1172 към 1975 г., намалява до 415 (по текущата демографска статистика за населението) към 2020 г.

Етнически състав 

 Преброяване на населението през 2011 г.

Численост и дял на етническите групи според преброяването на населението през 2011 г.:

Културни и природни забележителности 
 Калето

Личности 
 Делчо Пенев (р. 1948), български строител и политик от БКП

Редовни събития 
На 6 май е официален празник на с. Винарско.

Бележки

Външни препратки 
Топографска карта, мащаб 1:100000 Картен лист: K-35-055
 Бургаска низина, Карнобатска и Айтоска котловина. Географска карта

Села в област Бургас
Населени места в община Камено